open-index/open-wikipedia-markdown huggingface dataset:
רלף ג'ורדנו

**רלף ג'ורדנו** (בגרמנית: **Ralph Giordano**; 23 במרץ 1923 – 10 בדצמבר 2014) היה סופר ופובליציסט גרמני.

## חיים וקריירה
ג'ורדנו נולד לאב סיציליאני ולאם יהודייה גרמנייה בהמבורג. הוא למד ב-Gelehrtenschule des Johanneums מ-1933 עד 1940. מכיוון שאמו, מורה לפסנתר, הייתה יהודיה, המשפחה נרדפה שוב ושוב לאחר שהנאצים תפסו את השלטון בינואר 1933. הם שרדו את השואה במסתור במרתף של חבר.

לאחר חוויותיו בזמן המלחמה, ג'ורדנו הפך זמנית לקומוניסט. ב-1955 התיישב בגרמניה המזרחית, אך התפכח בגלל סלידתו מהסטליניזם וחזר להמבורג בגרמניה המערבית. הוא עזב את המפלגה הקומוניסטית הגרמנית בשנת 1957. ב-1961 פרסם את הספר "The Party Is Always Right!", על התאכזבותו מהקומוניזם ופשעיו של יוזף סטלין.

ב-1958 דיווח על משפטים של פושעי מלחמה נאצים בגרמניה המערבית עבור המועצה המרכזית של יהודי גרמניה. ב-1964הצטרף כעיתונאי לשידור הציבורי בגרמניה המערבית ("Westdeutscher Rundfunk" - WDR) שבסיסו בקלן ונשאר שם עד 1988.

ב-1982 פרסם את יצירתו הידועה ביותר, משפחת ברטיני ("Die Bertinis"), רומן אוטוביוגרפי למחצה המתאר את קורותיה של משפחה בעלת מורשת אתנית מעורבת (כולל מורשת יהודית) מסוף המאה ה-19 ועד סוף מלחמת העולם השנייה. סדרת טלוויזיה משנת 1988 ששודרה ב-ZDF התבססה על הרומן.

בשנת 1987 הוא כתב ספר "האשמה השנייה".

לאחר מכן עבד כסופר עצמאי וכתב מאמרים על קורותיו בגרמניה הנאצית ועל הסכנות של תנועות נאו-נאציות. הוא ראה באסלאם איום: בראיון לניו יורק טיימס ב-2007 התנגד לבניית מסגד חדש בקלן, כינה את המסגדים הגרמנים "סמל לחברה מקבילה" וכינה את שילובם של מוסלמים גרמנים "כישלון".

בזמן שעבד על תוכניות טלוויזיה גרמניות, הפיק ג'ורדנו את סרט הטלוויזיה התיעודי הראשון על רצח העם הארמני, "השאלה הארמנית לא קיימת יותר: הטרגדיה של עם", בשנת 1986 עבור ARD, שירות השידור הציבורי של גרמניה. הסרט התיעודי הסתמך על דיווחים דיפלומטיים גרמנים בני הזמן. הסרט עורר תגובה חריפה בטורקיה, שמכחישה את רצח העם, וג'ורדנו אוים. כדי להרגיע את טורקיה, הסכים מנהל ARD פרידריך נובוטני לא לשדר שוב את הסרט התיעודי.

### חיים אישיים
ג'ורדנו היה נשוי שלוש פעמים. אשתו הראשונה הלגה נפטרה מסרטן ב-1984. הוא ואשתו השנייה, טנג'ה, התגרשו ב-1988 לאחר שנה ביחד. הוא היה נשוי לאשתו השלישית, רוזוויטה אברהאן (Roswitha Everhan), מ-1994 ועד מותה מסרטן ב-2002. הוא גר בקלן. ג'ורדנו היה חבר קרוב של העיתונאי הגרמני-אמריקאי השחור הנס מסקואה (Massaquoi) מאז ימיהם כנערי סווינג בהמבורג בזמן המלחמה.

ג'ורדנו נפטר ב-10 בדצמבר 2014, בגיל 91, מסיבוכים בעקבות שבר בירך.

בהמבורג נקראה כיכר על שמו, Piazzetta-Ralph-Giordano ב-Barmbek-Nord.

## קישורים חיצוניים

* ביוגרפיה באתר whoiswho.de 

## הערות שוליים

קטגוריה:ניצולי השואה: גרמניה
קטגוריה:עיתונאים גרמנים
קטגוריה:גרמנים שנולדו ב-1923
קטגוריה:גרמנים שנפטרו ב-2014
מריה פרס

**מריה פרס גרסיה** (בספרדית: **María Pérez García**; נולדה ב-29 באפריל 1996) היא אתלטית ספרדייה, האלופה האולימפית (פריז 2024) במרתון הליכה תחרותית, אלופת העולם (בודפשט 2023) בהליכה ל-20 ק"מ ובהליכה ל-35 ק"מ, אלופת אירופה (ברלין 2018) בהליכה ל-20 ק"מ ושיאנית העולם בהליכה ל-35 ק"מ.

## ביוגרפיה

### 2017
באליפות העולם שנערכה בלונדון, הממלכה המאוחדת באוגוסט סיימה במקום עשירי בהליכה ל-20 ק"מ בתוצאה של 1:29:37 שעות.

### 2018
#### אלופת אירופה
באליפות אירופה שנערכה בברלין, גרמניה באוגוסט זכתה במדליית זהב בהליכה ל-20 ק"מ בשיא לאומי ושבישא אליפות חדש של 1:26:36 שעות, לפני אנז'קה דרהוטובה מצ'כיה (1:27.03 שעות) ואנטונלה פאלמיסאנו מאיטליה (1:27.30 שעות)

### 2019
באליפות העולם שנערכה בדוחה שבקטר באוקטובר סיימה במקום שמיני בהליכה ל-20 ק"מ בתוצאה של 1:35:43 שעות.

### 2021
#### מקום רביעי באולימפיאדת טוקיו
באולימפיאדת טוקיו שנערכה באוגוסט סיימה במקום רביעי בהליכה ל-20 ק"מ בתוצאה של 1:30:05 שעות.

### 2022
באליפות העולם שנערכה ביוג'ין שבאורגון, ארצות הברית ביולי היא נפסלה בתחרות להליכה ל-20 ק"מ.

#### פעם שנייה ברציפות אלוף אירופה
באליפות אירופה שנערכה במינכן, באוגוסט היא נפסלה בתחרות להליכה ל-20 ק"מ. 

### 2023
#### שיאנית העולם
באליפות אירופה להליכה תחרותית קבוצתית שנערכה בפודברדי, צ'כיה ב-21 במאי 2023 היא זכתה במדליית זהב בהליכה ל-35 ק"מ בשיא עולם חדש של 2:37:15 שעות, לפני חברותיה לנבחרת רקל גונזלס (2:45:42 שעות) וכריסטינה מונטסינוס (2:45:58 שעות).

#### אלופת העולם
באליפות העולם שנערכה בבודפשט, הונגריה באוגוסט זכתה בשתי מדליות זהב, בהליכה ל-20 ק"מ בתוצאה של 1:26.51 שעות, לפני ג'מימה מונטאג מאוסטרליה (1:27.16 שעות) ואנטונלה פאלמיסאנו מאיטליה (1:27.26 שעות) ובהליכה ל-35 ק"מ בשיא אליפות חדש של 2:38:40 שעות, לפני קימברלי גרסיה מפרו (2:40:52 שעות) ואנטיגוני דריסביוטיס מיוון (2:43:22 שעות).

### 2024
#### אלופה וסגנית אלופה אולימפית
באולימפיאדת פריז זכתה פרס במדליית זהב במרתון הליכה תחרותית ביחד עם אלברו מרטין בתוצאה של 2:50:31 שעות, לפני בריאן פינטאדו  וגלנדה מורחון מאקוודור (2:51:22 שעות) ורידיאן קאולי וג'מימה מונטאג מאוסטרליה (2:51:38 שעות).

בהליכה ל-20 ק"מ זכתה פרס במדליית כסף בתוצאה של 1:26:19	שעות, אחרי יאנג ג'יאיו מסין (1:25:54 שעות) ולפני ג'מימה מונטאג (1:26:25 שעות).

## שיאים אישיים
### אצטדיון
* 3000 מטר הליכה: 12:00.87 דקות (2018)
* 5000 מטר הליכה: 20:28.17 דקות (2022)
* 10000 מטר הליכה: 43:42.04 דקות (2021)
### כביש
* 10 ק"מ הליכה: 43:36 דקות (2021)
* 20 ק"מ הליכה: 1:25:30 שעות (2023)
* 35 ק"מ הליכה: 2:37:15 שעות (2023), **[[שיאי עולם באתלטיקה|שיא עולם]]**

## קישורים חיצוניים

קטגוריה:הלכים
קטגוריה:אתלטים ספרדים
קטגוריה:אלופות אולימפיות: אתלטיקה
קטגוריה:אלופות עולם באתלטיקה
קטגוריה:אלופות אירופה באתלטיקה
קטגוריה:מתחרות בהליכה תחרותית באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:נושאי דגל ספרד באולימפיאדה
קטגוריה:משתתפים ספרדים באולימפיאדת טוקיו (2020)
קטגוריה:משתתפים ספרדים באולימפיאדת פריז (2024)
קטגוריה:אלופות אולימפיות מספרד
קטגוריה:זוכות מדליית כסף אולימפית מספרד
קטגוריה:אתלטיות להט"ביות
קטגוריה:להט"בים ספרדים
קטגוריה:ספרדיות שנולדו ב-1996
קטגוריה:ספרדים שנולדו ב-1996
יחסי הרפובליקה העממית של דונצק – קוריאה הצפונית

**יחסי הרפובליקה העממית של דונצק ושל קוריאה הצפונית** היו היחסים הדו-צדדיים הרשמיים בין הרפובליקה העממית של דונצק ובין הרפובליקה הדמוקרטית העממית של קוריאה (קוריאה הצפונית). קוריאה הצפונית הכירה לראשונה בדונצק ב-2022, המדינה השלישית לעשות כך (אחרי רוסיה וסוריה). לרפובליקה העממית של דונצק מעולם לא הייתה שגרירות בקוריאה הצפונית, ולקוריאה הצפונית מעולם לא הייתה שגרירות בדונצק. היחסים נוהלו על ידי השגרירויות של שתי המדינות ברוסיה.

## היסטוריה
קוריאה הצפונית לראשונה הכירה בעצמאותן של הרפובליקה העממית של דונצק וברפובליקה העממית של לוגנסק ב-13 ביולי 2022, מספר חודשים לאחר תחילת הפלישה הרוסית לאוקראינה. כתגובה, אוקראינה הפסיקה את יחסיה עם קוריאה הצפונית באותו היום.

ב-29 ביולי, נפגש שגריר קוריאה הצפונית לרוסיה סין הונג צ'ול (Sin Hong Chol) עם שליחת דונצק לרוסיה, אולגה מאקיבה. השניים שוחחו על שיתוף כלכלי בין המדינות.

## נציגויות דיפלומטיות
* לרפובליקה העממית של דונצק לא הייתה שגרירות בקוריאה הצפונית, והיחסים נוהלו על ידי שליח דונצק לרוסיה.
* לקוריאה הצפונית לא הייתה שגרירות ברפובליקה העממית של דונצק, והיחסים נוהלו על ידי שליח קוריאה הצפונית לרוסיה.

## ראו גם
* יחסי אוקראינה–קוריאה הצפונית
* יחסי הרפובליקה העממית של דונצק–רוסיה

## הערות שוליים

קטגוריה:ערכים ללא קטגוריות פיזיות - יחסי חוץ
סיוורט מאנסוורק

**סיוורט הגהיים מאנסוורק** (בנורווגית: **Sivert Heggheim Mannsverk**; נולד ב-8 במאי 2002 באוברה ארדאל שבנורווגיה) הוא כדורגלן נורווגי המשחק בעמדת הקשר האחורי בקבוצת ספרטה פראג בהשאלה מאייאקס.

## קריירת מועדונים
מאנסוורק גדל במחלקת הנוער של סונגדאל. בשנת 2019 החל לשחק בקבוצה הבוגרת של המועדון במסגרת ליגת המשנה הנורווגית.

ב-28 ביולי 2021 חתם מאנסוורק על חוזה לארבע שנים במולדה מליגת העל הנורווגית. הוא הבקיע את שער הניצחון בגמר הגביע הנורווגי לעונת  נגד בודה/גלימט, בו ניצחה מולדה בתוצאה 1-0. בנוסף זכה עם המועדון באליפות נורווגיה לעונת .

ב-31 באוגוסט 2023 חתם באייאקס מליגת העל ההולנדית.

ב-28 בינואר 2025 הושאל לקרדיף סיטי מהצ'מפיונשיפ.

## קריירה בינלאומית
מאנסוורק נכלל בסגל נבחרת נורווגיה עד גיל 21 לטורניר אליפות אירופה עד גיל 21 בשנת 2023, וערך הופעה אחת בטורניר.

## תארים
;מולדה
* אליפות נורווגיה (1): 2022
* הגביע הנורווגי (1): 2021/2022

## קישורים חיצוניים

## הערות שוליים

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני מולדה
קטגוריה:כדורגלני אייאקס
קטגוריה:כדורגלני קארדיף סיטי
קטגוריה:ספורטאים זרים באנגליה
קטגוריה:ספורטאים זרים בהולנד
קטגוריה:נורווגים שנולדו ב-2002
קטגוריה:כדורגלני ספרטה פראג
איליה גרואב

**איליה אילייב גרואב** (בבולגרית: **Илия Илиев Груев**; נולד ב-6 במאי 2000 בסופיה שבבולגריה) הוא כדורגלן בולגרי המשחק בעמדת הקשר האחורי בלידס יונייטד ובנבחרת בולגריה.

## קריירת מועדונים
גרואב גדל במחלקות הנוער של רוט-וייס ארפורט וורדר ברמן. בשנת 2019 החל לשחק בקבוצת המילואים של ורדר ברמן. ב-23 בדצמבר 2020 ערך את הופעת הבכורה שלו בקבוצה הראשונה של המועדון, בניצחון 0–3 על הנובר 96 במסגרת הסיבוב השני של הגביע הגרמני לעונת . ב-16 בינואר 2021 ערך את הופעת הבכורה שלו בבונדסליגה, בניצחון 0–2 על אאוגסבורג במסגרת המחזור ה-16 לעונת 2020/2021.

ב-31 באוגוסט 2023 חתם בלידס יונייטד בחוזה לארבע שנים עבור סכום לא ידוע. ב-17 בספטמבר ערך הופעת בכורה כשנכנס כמחליף בדקות הסיום של המשחק מול מילוול, שהסתיים בניצחון בתוצאה 0–3. ב-25 באוקטובר פתח בפעם הראשונה בהרכב בהפסד 0–1 לסטוק סיטי. ב-16 במאי 2024 כבש את שערו הראשון בקבוצה בניצחון 0–4 על נוריץ' סיטי, במסגרת חצי גמר פלייאוף העלייה לפרמיירליג.

הוא פתח בהרכב במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3. בסיום העונה העפילה לידס יונייטד לפרמייר ליג מהמקום הראשון בליגה.

## קריירה בינלאומית
ב-23 בספטמבר 2022 ערך גרואב את הופעת הבכורה שלו בנבחרת בולגריה, בניצחון 1–5 על נבחרת גיברלטר במסגרת ליגת האומות 2022/2023.

## תארים
; לידס יונייטד
* פוטבול ליג צ'מפיונשיפ: 2024/2025

## קישורים חיצוניים

## הערות שוליים

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:סופיה: כדורגלנים
קטגוריה:כדורגלני ורדר ברמן
קטגוריה:כדורגלני לידס יונייטד
קטגוריה:כדורגלני נבחרת בולגריה
קטגוריה:ספורטאים זרים בגרמניה
קטגוריה:ספורטאים זרים באנגליה
קטגוריה:בולגרים שנולדו ב-2000
ויליאם קלם

**ויליאם קלם** (בדנית: **William Clem**; נולד ב-20 ביוני 2004 בוודבק שבדנמרק) הוא כדורגלן דני המשחק בעמדת הקשר האחורי בקבוצת פ.צ. קופנהגן מליגת העל הדנית.

## קריירת מועדונים
קלם גדל במחלקת הנוער של פ.צ. קופנהגן. ב-19 באוקטובר 2022 ערך את הופעת הבכורה שלו בקבוצה הבוגרת של המועדון, בניצחון על הוברו במסגרת הסיבוב השלישי של הגביע הדני לעונת . ב-25 באוקטובר ערך את הופעת הבכורה שלו בליגת האלופות, בהפסד 3-0 לסביליה במסגרת שלב הבתים לעונת 2022/2023. ב-29 באוקטובר ערך את הופעת הבכורה שלו בליגת העל הדנית, בניצחון 2-0 על ראנס במסגרת המחזור ה-15 לעונת .

## תארים
;פ.צ. קופנהגן
* אליפות דנמרק (1): 2022/2023
* הגביע הדני (1): 2022/2023

## קישורים חיצוניים

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני פ.צ. קופנהגן
קטגוריה:דנים שנולדו ב-2000
איסק ברגמן יוהאנסון

**איסק ברגמן יוהאנסון** (נולד ב-23 במרץ 2003) הוא כדורגלן איסלנדי המשחק כקשר בפ.צ. קלן מהבונדסליגה, ובנבחרת איסלנד.

## קריירת מועדונים
איסק נולד מחוץ לאיסלנד, בזמן שאביו יוהנס קרל גודיונסון  שיחק באסטון וילה. הוא התחיל את הקריירה שלו במועדון המקומי אקרנס שבאיסלנד. ב-2018, בגיל 15, שיחק את משחק הבוגרים הראשון שלו בליגה השנייה באיסלנד, כאשר אביו אימן את הקבוצה.

ב-2019, עבר איסק לנורשפין בשוודיה. הוא ערך את הופעת הבכורה שלו בגביע השוודי ב-21 באוגוסט 2019, והבקיע בניצחון על טימרו. הוא ערך את הופעת הבכורה שלו בליגת העל השוודית ב-26 בספטמבר 2019, בגיל 16, כשנכנס כמחליף נגד אסקילסטונה.

ב-1 בספטמבר 2021, חתם איסק בקופנהגן מליגת העל הדנית עד יוני 2026.

ב-9 באוגוסט 2023, הושאל איסק לפורטונה דיסלדורף מהבונדסליגה השנייה עד סוף עונת 2023/2024.

## נבחרת לאומית
איסק שיחק בנבחרות הצעירות של איסלנד. בנובמבר 2020 זומן לראשונה לסגל הנבחרת הבוגרת לקראת משחק בליגת האומות נגד אנגליה. הוא ערך את הופעת הבכורה שלו בגיל 17 ו-240 ימים, והפך לשחקן החמישי הצעיר ביותר שמשחק עבור נבחרת איסלנד.

## קישורים חיצוניים

## הערות שוליים

קטגוריה:קשרי כדורגל איסלנדים
קטגוריה:כדורגלני פורטונה דיסלדורף
קטגוריה:קופנהגן: כדורגלנים
קטגוריה:כדורגלני נבחרת איסלנד
קטגוריה:כדורגלנים איסלנדים
קטגוריה:כדורגלני פ.צ. קלן
קטגוריה:כדורגלני פ.צ. קופנהגן
קטגוריה:איסלנדים שנולדו ב-2003
אמיר ריצ'רדסון

**מייקל אמיר ריצ'רדסון** (בצרפתית: **Michael Amir Richardson**, בערבית: **أمير ريتشاردسون**, בתעתיק מדויק: **אמיר ריתשארדסון**; נולד ב-24 בינואר 2002 בניס שבצרפת) הוא כדורגלן מרוקאי-צרפתי המשחק בעמדת הקשר בפ.צ. קופנהגן מליגת העל הדניתבהשאלה מפיורנטינה ובנבחרת מרוקו.

## קריירת מועדונים
ריצ'רדסון גדל במחלקות הנוער של ניס ולה האבר. בשנת 2021 החל לשחק בקבוצה הבוגרת של לה האבר במסגרת ליגת המשנה הצרפתית. ב-1 בספטמבר 2022 חתם ריצ'רדסון על חוזה לארבע שנים בסטאד ריימס מליגת העל הצרפתית, והושאל בחזרה ללה האבר עד לתום עונת . בסך הכל ערך 68 הופעות בלה האבר, בהן הבקיע שלושה שערים.

לקראת עונת 2023/2024 חזר ריצ'רדסון לסטאד ריימס. ב-12 באוגוסט 2023 ערך את הופעת הבכורה שלו במועדון, בהפסד 2-1 לאולימפיק מרסיי במסגרת המחזור הראשון בליגה.

ב-12 באוגוסט 2024 חתם בהעברה של 10 מיליון יורו בקבוצה האיטלקית פיורנטינה.

## קריירה בינלאומית
ריצ'רדסון היה חלק מסגל נבחרת מרוקו עד גיל 23 בטורניר גביע אפריקה לאומות עד גיל 23 בשנת 2023, וערך חמש הופעות והבקיע שער אחד בטורניר, בו זכתה נבחרתו.

ב-12 בספטמבר 2023 ערך ריצ'רדסון את הופעת הבכורה שלו בנבחרת מרוקו, בניצחון 1-0 על נבחרת בורקינה פאסו במשחק ידידות.

נכלל בסגל נבחרת מרוקו לטורניר גביע אפריקה לאומות 2023.

נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024).

## חיים אישיים
ריצ'רדסון הוא בנו של כדורסלן העבר האמריקאי מייקל ריי ריצ'רדסון, ואמו ממוצא מרוקאי-צרפתי.

## תארים
;נבחרת מרוקו עד גיל 23
* גביע אפריקה לאומות עד גיל 23 (1): 2023

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני לה האבר
קטגוריה:כדורגלני סטאד ריימס
קטגוריה:כדורגלני פיורנטינה
קטגוריה:כדורגלני פ.צ. קופנהגן
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2023
קטגוריה:כדורגלנים מרוקאים באולימפיאדת פריז (2024)
קטגוריה:ספורטאים צרפתים באיטליה
קטגוריה:ספורטאים מרוקאים באיטליה
קטגוריה:מרוקאים שנולדו ב-2002
קטגוריה:צרפתים שנולדו ב-2002
האריס פלנגין

**האריס פלנגין** (באנגלית: **Harris Flanagin**; ) היה עורך דין ופוליטיקאי אמריקאי מארקנסו, שכיהן כמושל ארקנסו השביעי בשנים 1862–1864, ולאחר מכן ועד 1865 כמושל בגלות. קודם לכהונתו כמושל הוא פיקד על כוחות רגלים בזירה המערבית במלחמת האזרחים האמריקנית במסגרת צבא הקונפדרציה.
## ראשית חייו
האריס פלנגין נולד בפרבר רודסטאון שבעיירה הופוול שבמחוז קמברלנד שבניו ג'רזי, כבנם של ג'יימס, חוואי ונגר, ושל מרי (לבית האריס) פלנגין. הוא התחנך בבית ספר קווייקרי בניו ג'רזי ולאחר מכן לימד בסמינר קלרמונט שבפרנקפורד (כיום בתחומי פילדלפיה). זמן קצר לאחר מכן הוא עבר לאילינוי, שם הוא ניסה שוב לעסוק בהוראה ותוך כדי עבודתו למד משפטים. ב-1838 עבר פלנגין לארקנסו, בתחילה התיישב בפיין בלאף, לאחר מכן בליטל רוק, ב-1839 במחוז קלארק, וב-1842 בארקדלפיה. בשנים 1842 - 1844 כיהן פלנגין בבית הנבחרים של ארקנסו, ובשנים 1848–1850 בסנאט של המדינה. ב-1851 הוא נשא לאישה את מרתה אלייזה נאש ממחוז לפאייט. במהלך מלחמת האזרחים האמריקנית קודם פלנגין לדרגת קולונל, ופיקד על רגימנט הרובאים הרכובים השני של ארקנסו.
## מושל ארקנסו
ב-1862 נבחר פלנגין כמושל ארקנסו והתפטר מהצבא כדי לכהן בתפקידו. ממשלו עסק בעיקר בסוגיות שהיו קשורות למלחמה ובשמירה על חוק וסדר ועל המשכיות הממשלה תוך כדי הפלישה לארקנסו. במהלך המלחמה, נאלצה ממשלת המדינה להשעות את גביית המיסים ולממן את המלחמה באמצעות איגרות חוב. ב-10 בספטמבר 1863, כאשר נפלה בירת המדינה ליטל רוק בידי צבא האיחוד, נמלטה ממשלת ארקנסו מהעיר, לקחה עמה כמות גדולה של מסמכים, והבירה עברה לעיר וושינגטון שבארקנסו. בעת כהונתו כמושל, נותר פלנגין בחלק שהיה בשליטת הקונפדרציה בדרום-מערב המדינה. ב-18 באפריל 1864 הוקם ממשל בשליטת האיחוד תחת המושל הזמני אייזק מרפי בליטל רוק.

פעולתו הרשמית האחרונה של פלנגין כמושל הייתה לשבת בראש המועצה הצבאית של ארקנסו בישיבה האחרונה שלה בוושינגטון, ארקנסו ב-1 ביוני 1865. שישה ימים לאחר מכן נכנעה מחלקת טרנס-מיסיסיפי של צבא הקונפדרציה בפני ממשלת ארצות הברית בניו אורלינס. המסמך האחרון בחתימתו של פנלגין כמושל היא מ-28 במאי.

## שנותיו האחרונות
לאחר תום המלחמה, השיב פלנגין את מסמכי המדינה וחידש את עיסוקו בעריכת דין בארקדלפיה. האריס פלנגין נפטר בארקדלפיה ב-23 באוקטובר 1874. הוא נטמן בבית הקברות רוז היל שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 70.


## קישורים חיצוניים

* האריס פלנגין באתר אגודת המושלים הלאומית 
* האריס פלנגין באנציקלופדיה של ארקנסו 
* האריס פלנגין באתר The Political Graveyard 
* 

קטגוריה:אמריקאים ילידי ניו ג'רזי
קטגוריה:מושלי ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי מדינות הקונפדרציה
קטגוריה:חברי האספה הכללית של ארקנסו
קטגוריה:עורכי דין אמריקאים במאה ה-19
קטגוריה:אמריקאים חברי הבונים החופשיים
קטגוריה:אמריקאים ממוצא אירי
קטגוריה:אנשי צבא הקונפדרציה
קטגוריה:מקבלי חנינה מנשיא ארצות הברית
קטגוריה:אמריקאים שנולדו ב-1817
קטגוריה:אמריקאים שנפטרו ב-1874
אליפות אוקיאניה בכדורגל נשים 1983

**אליפות אוקיאניה בכדורגל נשים 1983** (באנגלית: **1983 OFC Women's Championship**) היא המהדורה הראשונה של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בקלדוניה החדשה והתקיים מ-28 בנובמבר עד ה-4 בדצמבר 1983. 

שתי נבחרות (פיג'י והמארחת קלדוניה החדשה) שהשתתפו באליפות מעולם לא שיחקו במשחק רשמי לפני כן, והופעת הבכורה שלהן הייתה זו מול זו במשחק הפתיחה של האליפות. לצידן לקחו חלק בטורניר גם אוסטרליה וניו זילנד, שכבר התחרו בעבר במסגרת אליפות אסיה.

האליפות נערכה בפורמט של שלב בתים אחד ושלב נוקאאוט, כאשר שתי הנבחרות שדורגו ראשונות בסוף הבית המוקדם העפילו למשחק הגמר. בגמר, שנערך בנומאה, נפגשו אוסטרליה וניו זילנד, ובו הניו זילנדיות ניצחו 2-3 בהארכה. 

## תוצאות
### סיבוב ראשון

### גמר

קטגוריה:אליפויות אוקיאניה בכדורגל נשים
קטגוריה:תחרויות כדורגל ב-1983
קטגוריה:קלדוניה החדשה: כדורגל
פיודור יורצ'יחין

**פיודור יורצ'יחין** (ברוסית:**Фёдор Николаевич Юрчихин** , נולד ב-3 בינואר 1959 בבטומי) הוא קוסמונאוט רוסי. הוא השתתף במספר טיסות לתחנת החלל הבין-לאומית והגיע ל-675 ימים בחלל. הוא היה מפקד צוות קבוע מס' 15, 37, ו-52 של תחנת החלל הבין-לאומית.

## קורות חיים
פיודור יורצ'יחין נולד בעיר בטומי, אז בגאורגיה הסובייטית שהייתה חלק של ברית המועצות. הוריו היו ממוצא יווני וכיום מתגוררים ביוון. הוא סיים בית הספר בשנת 1976. לאחר סיום הלימודים יורצ'יחין נסע למוסקבה והתקבל ללימודים במכון לתעופה. בשנת 1983 הוא קיבל תואר שני כמהנדס מכונות.

לאחר סיום הלימודים יורצ'יחין נקלט בתאגיד הטילים והחלל אנרגיה. הוא עסק בפרויקטים שונים.

בשנת 1996 יורצ'יחין החל הכנות במרכז גגארין להכשרת קוסמונאוטים. הוא היה חבר צוות גיבוי במספר משימות.

באוקטובר 2002 יורצ'יחין היה חבר צוות של מעבורת החלל אטלנטיס STS-112 (ג'פרי אשבי היה מפקד צוות). מטרת המשימה הייתה להרכיב את חלק ה-S1 כהמשך בניית תחנת החלל.

בשנת 2006 יורצ'יחין היה מפקד טיסה של סויוז TMA-10 שהתחברה לתחנת החלל הבין-לאומית עם משלחת מס' 15 לתחנת החלל הבין-לאומית בפיקודו. במהלך השהות בתחנת החלל יורצ'יחין ביצע 3 פעמים פעילות חוץ רכבית באורך כולל של כ-19 שעות. הוא חזר לכדור הארץ ב-21 באוקטובר 2007 לאחר 196 ימים בחלל. במהלך נחיתה עקב בעיה טכנית צוות סבל מעומס יתר ונחיתה התרחשה כ-70 ק"מ מהאתר המתוכנן.

בשנת 2010 יורצ'יחין היה מפקד טיסה של סויוז TMA-19 שהתחברה לתחנת החלל הבין-לאומית עם משלחת מס' 24 בפיקוד של אלכסנדר סקבורצוב. הוא המשיך לפעול במסגרת משלחת מס' 25 בפיקוד של דאגלס וילוק. במהלך שהות בחלל יורצ'יחין ביצע פעמיים פעילות חוץ רכבית באורך כולל של 13 שעות. הוא חזר לכדור הארץ בנובמבר 2010 לאחר 163 ימים בחלל.

בשנת 2013 יורצ'יחין היה מפקד טיסה של סויוז TMA-09M שהתחברה לתחנת החלל הבין-לאומית עם משלחת מס' 36 בפיקוד של פאבל וינוגרדוב. הוא המשיך לפעול במסגרת משלחת מס' 37 והיה מפקד הצוות. במהלך שהות בחלל יורצ'יחין ביצע 3 פעמים פעילות חוץ רכבית באורך כולל של 20 שעות. הוא חזר לכדור הארץ בנובמבר 2013 לאחר 166 ימים בחלל.

בשנת 2017 יורצ'יחין היה מפקד טיסה של סויוז MS-04 שהתחברה לתחנת החלל הבין-לאומית עם משלחת מס' 51 בפיקוד של פגי ויטסון. הוא המשיך לפעול במסגרת משלחת מס' 52 והיה מפקד הצוות. במהלך שהות בחלל יורצ'יחין ביצע 3 פעמים פעילות חוץ-רכבית באורך כולל של 7 שעות. הוא חזר לכדור הארץ בספטמבר 2017 לאחר 135 ימים בחלל.

יורצ'חין עזב את יחידת הקוסמונאוטים בשנת 2019, בגיל 60.

בנוסף לעיטורים שהוענקו לו על ידי ממשלת רוסיה, הוא קיבל "עיטור הפניקס" היווני.

## קישורים חיצוניים

* ביוגרפיה
* ביוגרפיה באתר הכנת הקוסמונאוטים הרוסי

קטגוריה:מעוטרי גיבור הפדרציה הרוסית
קטגוריה:מעוטרי עיטור ההצטיינות למען המולדת
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:הלכי חלל רוסים
קטגוריה:רוסים שנולדו ב-1959
אליפות אוקיאניה בכדורגל נשים 1991

**אליפות אוקיאניה בכדורגל נשים 1991** (באנגלית: **1991 OFC Women's Championship**) היא המהדורה הרביעית של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך באוסטרליה והתקיים מ-19 במאי עד ה-25 במאי 1991. האליפות שימשה כטורניר המוקדמות לגביע העולם הראשון לנשים, שנערך מספר חודשים לאחר מכן בסין. 

לאחר מהדורת 1989 של הטורניר, קונפדרציית הכדורגל של אוקיאניה החליטה להאריך את משך המשחקים מ-70 ל-80 דקות, ואף סיכמה עם פפואה גינאה החדשה על אירוח הטורניר הבא ב-1992. למרות זאת, בפברואר 1990 הכריזה פיפ"א על ייסוד גביע העולם לנשים, והאירוח עבר לאוסטרליה בהסכמתה של פפואה גינאה החדשה. למרות שאוסטרליה נהנתה מיתרון הביתיות, ניו זילנד הגיעה כפייבוריטית מכיוון שהיא הייתה אלופת עבר ובשערה שיחקה השוערת ילידת ארצות הברית, לסלי קינג, שנחשבה באותם ימים לשוערת הטובה בעולם.

מכיוון שרק שלוש מדינות לקחו חלק באליפות, הוחלט שהנבחרות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בגביע. אוסטרליה וניו זילנד סיימו עם מספר נקודות זהה, אך ניו זילנד דורגה במקום הראשון בבית עקב הפרש שערים טוב יותר. בעקבות הזכייה, העפילה ניו זילנד לגביע העולם בתור הנציגה היחידה של אוקיאניה.

## תוצאות

## הערות שוליים

קטגוריה:אליפויות אוקיאניה בכדורגל נשים
קטגוריה:תחרויות כדורגל ב-1991
קטגוריה:תחרויות כדורגל באוסטרליה
קונסטנטין מונייר

[ממוזער|[פרוטומה של קונסטנטין מוניר מאת ויקטור רוסו  בבמוזיאונים המלכותיים לאמנויות יפות של בלגיה]]
**קונסטנטין מונייר** (בהולנדית: **Constantin Meunier**; 1831, בריסל – 1905, בריסל) היה צייר ופסל בלגי שתרם להתפתחות האמנות המודרנית בהעלאת דמויות הפועל התעשייתי והכורה כאייקון למודרניות כשיקוף התפתחות חברתית ופוליטית של התקופה עם התמקדות ומחויבות הומניסטית.

## ביוגרפיה
מונייר נולד בבריסל למשפחה ענייה ממעמד הפועלים שהושפעה מההשלכות הכלכליות השליליות של המהפכה הבלגית, במלאת לקונסטנטין ארבע שנים התאבד אביו.
מונייר החל ללמוד פיסול  בגיל 14 באקדמיה לאמנויות יפות בבריסל אצל הפסל לואי ז'הוט וגם למד בסטודיו של הפסל צ'ארלס אוגוסט פרייקין. לאחר שנחשף לעבודתו הריאליסטית שוברי האבנים של הצייר גוסטב קורבה החל להטיל ספק בפיסול כאמצעי ביטוי עבורו והחליט לעבור לציור.
ב-1882 שהה בסביליה.
ב-1885 שב לפסל.
מונייר השתתף בהקמת אנדרטה לאמיל זולה.

## גלריה

The red roofs by Constantin Meunier.jpg|גגות אדומים במוזיאונים המלכותיים לאמנויות יפות של בלגיה
Triptych of the Mine by Constantin Meunier.jpg|טריפטיכון של מכרה במוזיאונים המלכותיים לאמנויות יפות של בלגיה
Café del Buzero, Seville by Constantin Meunier.jpg|בית קפה בסביליה, במוזיאונים המלכותיים לאמנויות יפות של בלגיה
The removal of the cracked melting pot by Constantin Meunier.jpg|הסרת כור ההיתוך הסדוק במוזיאונים המלכותיים לאמנויות יפות של בלגיה
Coal Mine in the Snow by Constantin Meunier in the Royal Museums of Fine Arts of Belgium.jpg|מכרה פחם תחת השלג במוזיאונים המלכותיים לאמנויות יפות של בלגיה
The Sower by Constantin Meunier.jpg|פסל הזורע באי המוזיאונים בברלין
The Puddler by Constantin Meunier.jpg|פועל המרת ברזל גולמי לברזל בר (יצוק) בכבשן הדהוד פחם. במוזיאונים המלכותיים לאמנויות יפות של בלגיה


## קישורים חיצוניים
* 

* 
* 

קטגוריה:ציירים בלגים
קטגוריה:פסלים בלגים
קטגוריה:ילידי 1831
קטגוריה:נפטרים ב-1905
וסלי פרנסה

**וסלי ויניסיוס פרנסה לימה** (בפורטוגזית: **Wesley Vinicius França Lima**; נולד ב-6 בספטמבר 2003 באסאילנדיה שבברזיל) הוא כדורגלן ברזילאי המשחק בעמדת המגן הימני בקבוצת רומא מהסרייה א' ובנבחרת ברזיל.

## קריירת מועדונים
וסלי גדל במחלקות הנוער של אתלטיקו טובאראו ופלמנגו. בשנת 2021 החל לשחק בקבוצה הבוגרת של פלמנגו במסגרת ליגת העל הברזילאית. הוא זכה עם פלמנגו בגביע ליברטדורס לעונת 2022, וכן בגביע הברזילאי לעונה זו.

ב-28 ביולי 2025 חתם וסלי על חוזה ל-5 שנים ברומא מהסרייה א'. ב-23 באוגוסט 2025 ערך וסלי בכורה במשחק רשמי ברומא ואף כבש את שער הניצחון כשרומא ניצחה 1–0 את בולוניה במסגרת מחזור הפתיחה של עונת 2025/2026 בסרייה א'.  
## קריירה בינלאומית
ב-6 במרץ 2025 זומן וסלי לראשונה לסגל נבחרת ברזיל לקראת צמד המשחקים נגד קולומביה וארגנטינה במסגרת מוקדמות מונדיאל 2026. ב-20 במרץ 2025 ערך את הופעת הבכורה שלו בנבחרת בניצחון 2–1 על קולומביה. 

## תארים
;פלמנגו
* גביע ליברטדורס (1): 2022
* הגביע הברזילאי (1): 2022

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני פלמנגו
קטגוריה:כדורגלני רומא
קטגוריה:כדורגלני נבחרת ברזיל
קטגוריה:ברזילאים שנולדו ב-2003
כריסטיאן מדינה

**כריסטיאן ניקולאס מדינה** (בספרדית: **Cristian Nicolás Medina**; נולד ב-1 ביוני 2002 במורנו שבארגנטינה) הוא כדורגלן ארגנטינאי המשחק בעמדת הקשר בקבוצת אסטודיאנטס לה פלאטה מליגת העל הארגנטינאית.

## קריירת מועדונים
מדינה גדל במחלקות הנוער של ראיו דה מלבאר ובנובמבר 2012 החל לשחק בבוקה ג'וניורס.. בשנת 2020 החל לשחק בקבוצה הבוגרת של בוקה ג'וניורס במסגרת ליגת העל הארגנטינאית.

הופעת הבכורה שלו בבוגרים הייתה ב-14 בפברואר 2021 בגביע הליגה נגד גימנסיה אי אסגרימה, כשהחליף את לאונרדו חארה בעשרים דקות שנותרו ב. ב-17 באפריל 2021 כבש את שערו הראשון בבוגרחם בניצחון 3-1 על אתלטיקו טוקומאן בגביע הליגה.

## קריירה בנבחרת
מדינה היה חלק מסגל U15 של ארגנטינה שזכתה באליפות דרום אמריקה 2017 תחת דייגו פלאסנטה, כשהביסה את ברזיל בגמר. שנתיים לאחר מכן, נבחר מדינה לסגל U17 תחת פאבלו איימר לאליפות דרום אמריקה בפרו 2019 ולמונדיאל 2019 בברזיל. הוא כבש פעם אחת, נגד פרגוואי, בשבעה משחקים כשהנבחרת העפילה בטורניר הזה עד לשלב 16 האחרונות.

נכלל בסגל הנבחרת האולימפית של ארגנטינה לטורניר הכדורגל באולימפיאדת פריז (2024).

## תארים
;בוקה ג'וניורס
* אליפות ארגנטינה (1): 2022
* הגביע הארגנטינאי (1): 2020
* הסופר קאפ הארגנטינאי (1): 2023

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני אסטודיאנטס לה פלאטה
קטגוריה:כדורגלנים ארגנטינאים באולימפיאדת פריז (2024)
קטגוריה:ארגנטינאים שנולדו ב-2002
בנז'מן בושוארי

**בנז'מן בושוארי** (בצרפתית: **Benjamin Bouchouari**, בערבית: **بنجامين بوشواري**, בתעתיק מדויק: **בנג'אמין בושוארי**; נולד ב-13 בנובמבר 2001 בבורחרהאוט שבבלגיה) הוא כדורגלן מרוקאי-בלגי המשחק בעמדת הקשר בקבוצת טרבזונספור.

## קריירת מועדונים
בושוארי גדל במחלקות הנוער של ואסלנד-בוורן, אנדרלכט, ראסינג גנק, מכלן, וילם II ופורטונה סיטארד. ב-1 ביולי 2020 חתם בושוארי ברודה מליגת המשנה ההולנדית, במדיה ערך 65 הופעות ליגה והבקיע שלושה שערים.

ב-16 באוגוסט 2022 חתם בושוארי על חוזה לשלוש שנים בסנט אטיין מליגת המשנה הצרפתית.

ב-5 בספטמבר 2025 חתם בטרבזונספור.

## קריירה בינלאומית
בושוארי היה חלק מסגל נבחרת מרוקו עד גיל 23 בטורניר גביע אפריקה לאומות עד גיל 23 בשנת 2023, וערך ארבע הופעות בטורניר, בו זכתה נבחרתו.

נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024).

## תארים
;נבחרת מרוקו עד גיל 23
* גביע אפריקה לאומות עד גיל 23 (1): 2023

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני רודה
קטגוריה:כדורגלני סנט אטיין
קטגוריה:כדורגלנים מרוקאים באולימפיאדת פריז (2024)
קטגוריה:כדורגלני טרבזונספור
קטגוריה:מרוקאים שנולדו ב-2001
קטגוריה:בלגים שנולדו ב-2001
ויקטור הוגו (כדורגלן)

**ויקטור הוגו גומס סילבה** (בפורטוגזית: **Victor Hugo Gomes Silva**; נולד ב-11 במאי 2004 בריו דה ז'ניירו שבברזיל) הוא כדורגלן ברזילאי המשחק בעמדת הקשר בקבוצת פלמנגו מליגת העל הברזילאית.

## קריירת מועדונים
הוגו גדל במחלקת הנוער של פלמנגו. בשנת 2022 החל לשחק בקבוצה הבוגרת של פלמנגו במסגרת ליגת העל הברזילאית. הוא זכה עם פלמנגו בגביע ליברטדורס לעונת 2022, וכן בגביע הברזילאי לעונה זו.

## תארים
;פלמנגו
* גביע ליברטדורס (1): 2022
* הגביע הברזילאי (1): 2022

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלמנגו
קטגוריה:ברזילאים שנולדו ב-2004
סרגיי פינאייב

**סרגיי מקסימוביץ' פינאייב** (ברוסית: **Сергей Максимович Пиняев**; נולד ב-2 בנובמבר 2004 בסראטוב שברוסיה) הוא כדורגלן רוסי המשחק בעמדת קשר הכנף בקבוצת לוקומוטיב מוסקבה ובנבחרת רוסיה.

## קריירת מועדונים
פינאייב גדל במחלקות הנוער של טורפדו סראטוב, לוקומוטיב מוסקבה ומרכז החינוך צ'רטנובו. בשנת 2020 החל לשחק בקבוצה הבוגרת של צ'רטנובו במסגרת הליגה הרוסית הראשונה. הוא ערך 30 הופעות ליגה במדי המועדון, בהן הבקיע שני שערים.

ב-23 ביולי 2021 חתם פינאייב בקריליה סובייטוב סמרה מליגת העל הרוסית. הוא ערך 39 הופעות ליגה במדי המועדון, בהן הבקיע חמישה שערים.

ב-28 בדצמבר 2022 חתם פינאייב על חוזה לארבע שנים בלוקומוטיב מוסקבה מליגת העל הרוסית.

## קריירה בינלאומית
ב-17 בנובמבר 2022 ערך פינאייב את הופעת הבכורה שלו בנבחרת רוסיה, בתיקו 0-0 נגד נבחרת טג'יקיסטן במשחק ידידות, ובגיל 18 שנים ו-15 ימים הפך לשחקן הצעיר ביותר שמשחק בנבחרת רוסיה, כשהוא שובר את שיאו של איגור אקינפייב. ב-26 במרץ 2023 הבקיע את שער הבכורה שלו בנבחרת, בניצחון 2-0 על נבחרת עיראק במשחק ידידות.

## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני קריליה סובייטוב סמרה
קטגוריה:כדורגלני לוקומוטיב מוסקבה
קטגוריה:כדורגלני נבחרת רוסיה
קטגוריה:רוסים שנולדו ב-2004
אליעזר ביננפלד

**אליעזר ביננפלד "ביני"** (י"ט בניסן ה'תרצ"ו, 11 בנובמבר 1936 - ט"ז בחשוון ה'תשע"ז) היה ראש מועצה אזורית חבל יבנה בשנים 1994-2013.

## ביוגרפיה
נולד בתל אביב לשלמה ומלכה ביננפלד, עולים מפולין. אמו נפטרה כשהיה כבן 16. למד בבית הספר ביל"ו ובתיכון צייטלין. לאחר גמר התיכון הצטרף לגרעין "איתנים", ובמסגרתו יצא לשנת לימודים בישיבת נתיב מאיר ובסמינר למורים מזרחי. התגייס לנח"ל ובמסגרתו היה קומונר (מרכז סניף) של בני עקיבא בבת ים. לימד בבית הספר תחכמוני בבת ים, שם למדו ילדי כפר עציון.

בשנת 1958 נישא ועבר להתגורר בבני דרום, שבאותה תקופה החל להפוך מקיבוץ דתי למושב שיתופי. בשנים הראשונות לאחר מכן לימד בבית הספר האזורי בקבוצת יבנה. בגיל 24 החל לשמש כגזבר המושב למשך כעשרים שנה. כמו כן, שימש כרכז המשק במשך כעשור, וכן ניהל את מפעל "ברזל און". השלים תואר ראשון בכלכלה באוניברסיטת בר-אילן.

בשנת 1970 יצא עם משפחתו לשלוש שנות שליחות מטעם הסוכנות היהודית בארצות הברית, שם השלים תואר שני בכלכלה. עם שובו ארצה החל ללמד כלכלה באוניברסיטת בר-אילן. היה מרכז איגוד המושבים השיתופיים, יועץ כלכלי לשר החינוך זבולון המר וסגן ראש המועצה האזורית חבל יבנה ומחזיק תיק החינוך.

בשנת 1994 נבחר לראשות המועצה, וכיהן בתפקידו קרוב ל-20 שנה עד שנת 2013, כאשר במשך שנים אלו לא התקיימו בחירות משום שאף אדם לא הגיש מועמדות מולו. במהלך כהונתו זכה במספר פרסים למינהל תקין ממשרד הפנים.

נפטר בט"ז בחשוון ה'תשע"ז, בגיל 81, ונקבר בבית העלמין המשותף בני דרום-ניר גלים.

## חיים אישיים
היה נשוי להדסה לבית בן עזר-ראב, דור שביעי בארץ. לזוג שלושה ילדים. בנם הבכור הרב עמיהוד בניה הוא רב המועצה האזורית ברנר וראש מחלקת הכשרות ברבנות גדרה. בנם השני הרב עוזי ביננפלד הוא ראש מדרשת "אורות עציון" בגבעת ושינגטון וחתנו של הרב חיים דרוקמן. בתו מלכה היא כלתו של נתן אשל.

אחיו הוא ישראל ביננפלד, מורה, מנהל ואיש חינוך, שכיהן כראש המועצה הדתית בבני ברק שנים רבות.

## קישורים חיצוניים
* הדסה ואליעזר ביננפלד, תמונות ומסמכים באתר "סיפור מקומי".

## הערות שוליים

קטגוריה:ראשי המועצה האזורית חבל יבנה
קטגוריה:בוגרי בית הספר צייטלין
קטגוריה:בוגרי שבט איתנים
קטגוריה:בוגרי אוניברסיטת בר-אילן
קטגוריה:בוגרי בני עקיבא
קטגוריה:סגני ראשי רשויות מקומיות בישראל
קטגוריה:בני דרום: אישים
קטגוריה:שליחי הסוכנות היהודית
קטגוריה:סגל אוניברסיטת בר-אילן: כלכלה
קטגוריה:ציונות דתית: אנשי ציבור
קטגוריה:אישים הקבורים במושבים
קטגוריה:ישראלים שנולדו ב-1936
קטגוריה:ישראלים שנפטרו ב-2016
קונג פו פנדה: כפות הגורל

**קונג פו פנדה: כפות הגורל** (באנגלית: **Kung Fu Panda: The Paws of Destiny**) היא סדרת ספין אוף שנייה של סרט הקולנוע "קונג פו פנדה", לאחר הסדרה קונג פו פנדה: אגדת המגניבות.

## תקציר העלילה
הסדרה מתרחשת לאחר אירועי הסרט קונג פו פנדה 3 (2016), העלילה עוקבת אחר פו להרפתקה חדשה בהשתתפות ארבע פנדות ילדות בשם נו האי, ג'ינג, באו ופאן טונג; שקורה במערה מיסטית מתחת לכפר הפנדות. הילדות הפנדות סופגות בטעות את הצ'י של לוחמי קונג פו עתיקים וחזקים המכונים ארבע קבוצות הכוכבים; דרקון כחול, צב שחור, נמר לבן ופניקס אדומה - כל אחד מהם איכשהו עם הפנדה; שיש לו איכות הפוכה מהאיכות העיקרית של אותה קונסטלציה. הם מבינים שהם עתידים להציל את העולם מכוח מרושע בשם ג'ינדיאו; שרוצה להשתלט על העולם ולגנוב את הצ'י של ארבע קבוצות הכוכבים, ומנחית את פו עם האתגר הגדול ביותר שלו עד כה - ללמד את ארבעת הילדות כיצד להפעיל את כוחות הקונג פו החדשים שלהם. הם גם מגנים על העיר האסורה נגד דרקון קומודו מרושע בשם שי לונג יחד עם שד מרושע עתיק.

## סיקור כללי של העונות

## קישורים חיצוניים
* 

* 

קטגוריה:סדרות טלוויזיה המבוססות על סרטים
קטגוריה:סדרות הנפשה ממוחשבת
קטגוריה:קונג פו פנדה
קטגוריה:ערוץ הילדים: תוכניות רכש
קטגוריה:דרימוורקס הנפשה: סדרות
קטגוריה:סדרות טלוויזיה מקוריות של אמזון
קטגוריה:סדרות טלוויזיה אמריקאיות שעלו לשידור בשנת 2018
אברהם ארואטי (כדורגלן)

**אברהם (אברמיקו) ארואטי** (נולד ב-24 בנובמבר 1954 יפו, ישראל), הוא כדורגלן ומאמן עבר ישראלי, אשר שיחק בעמדת הקשר, ומזוהה בעיקר עם קבוצת מכבי יפו.

## קורות חייו
אברהם ארואטי נולד ביפו למשפחה בת יהדות בולגריה אשר עלתה לישראל במסגרת העלייה ההמונית. המשפחה התגוררה כמה עשרות מטרים מ"מגרש הפחים" שהיה מגרשה הביתי של מכבי יפו. בגיל שבע הצטרף לקבוצת הילדים של מכבי יפו תחת המאמן צ'וצ'קו לוי. ארואטי שיחק לרוב כקשר. במהלך עונת 1970/1971 שיחקה מכבי יפו בליגת המשנה ומשה וארון מאמן הקבוצה העלה אותו לקבוצה הבוגרת, היישר מקבוצת נערים א' בשל משחקו הטכני המשובח, עוד בטרם מלאו לו 16 שנים. ארואטי יועד למשבצת בה שיחק שמעון צלקה אשר עזב בראשית 1970 למכבי רמת עמידר. משחקו הראשון של ארואטי בבוגרים נערך ב-22 בנובמבר 1970 ובמהלכו הפסידה מכבי יפו להפועל טבריה 0–1.

בסיומה של העונה עלתה מכבי יפו לליגה הבכירה, וארואטי הפך לשחקן הרכב קבוע. משחק הליגה הראשון שלו בשורות מכבי יפו בליגה הראשונה, היה ב-4 בדצמבר 1971, ראשית של עונת 1971/1972 בליגה הלאומית. מכבי יפו ניצחה את בית"ר ירושלים בשיעור 1–0 ב"מגרש הפחים" ביפו. יפו אשר אומנה על ידי יאנה יאנבסקי, הפגינה לאורך העונה יכולת טובה וסיימה במקום החמישי בטבלה. בעונה זו השתתף במשחק גמר גביע המדינה בכדורגל לנוער בו הפסידה מכבי יפו לבני יהודה תל אביב בתוצאה 1–2. ארואטי התחבב על אוהדי הקבוצה אשר ראו בו את ממשיכו של בובי קלמי. עם זאת, הוא נקלע לעימותים עם מאמניו ועם הנהלת הקבוצה בשל משמעת ספורטיבית לקויה ואורח חיים לא ספורטיבי. היו שכינו אותו ג'ורג' בסט הישראלי. עונת 1976/1977 בליגה הלאומית נחשבת לעונתו הטובה ביותר ובמסגרתה, הקבוצה אשר אומנה על ידי צ'וצ'קו לוי הייתה סגניתה של האלופה מכבי תל אביב, והשתתפה במשחקי האינטרטוטו.

בדצמבר 1980 נפצע בברכו, נותח במניסקוס ונעדר לתקופה ארוכה מהמגרשים. בהמשך, נדרש לניתוח נוסף, לא עלה בידו לשוב לכושר משחקו טרום הפציעה, ולרוב היה שחקן ספסל. משחקו האחרון בשורות מכבי יפו נערך ב-19 בספטמבר 1981, במחזור השני של עונת 1981/1982 בליגה הלאומית. יפו הפסידה למכבי תל אביב 0–2 וארואטי שיחק מחצית אחת. בהמשך, עזב את הקבוצה. בסך הכל שיחק ארואטי בשורות מכבי יפו ב-226 משחקי ליגה, בהם כבש 21 שערים. בנוסף בישל 21 שערים נוספים. מאוחר יותר שיחק בקבוצות הפועל יהוד ואיחוד צעירי יפו. בסוף שנות ה-80 של המאה ה-20 אימן ארואטי בקבוצות מליגות נמוכות, ובהמשך פרש מעולם הכדורגל ופנה לעסקים פרטיים.

ארואטי זומן לשורות נבחרת "האפרוחים" בכדורגל ב-1970 והמשיך לשחק בנבחרת הנוער עד 1975. בין השנים 1975–1980 נכלל בשורות הסגל המורחב של נבחרת ישראל בכדורגל. הוא שיחק בשני משחקים בינלאומיים, ביוני 1975 מול נבחרת ארצות הברית בכדורגל ובאפריל 1978 מול נבחרת הולנד בכדורגל עד גיל 21.

## הישגים
;מכבי יפו
* סגנית מחזיקת גביע המדינה לנוער: 1971/1972
* סגנית אלופת ישראל: 1976/1977

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים
* משחקי אברהם ארואטי בנבחרת ישראל, אתר ההתאחדות לכדורגל בישראל
* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני הפועל יהוד
קטגוריה:כדורגלני נבחרת ישראל
קטגוריה:ישראלים שנולדו ב-1954
קונג פו פנדה: אביר הדרקון

**קונג פו פנדה: אביר הדרקון** (באנגלית: **Kung Fu Panda: The Dragon Knight**) היא סדרת ספין אוף שלישית של סרט הקולנוע "קונג פו פנדה" שמשודרת בנטפליקס, לאחר הסדרות קונג פו פנדה: אגדת המגניבות וקונג פו פנדה: כפות הגורל.

## תקציר העלילה
הסדרה מתפתחת כמה שנים לאחר אירועי הסרט קונג פו פנדה 3 והסדרה קונג פו פנדה: כפות הגורל, שם פו הפנדה הענק חייב לעזוב את ביתו ולצאת למסע ברחבי סין אחר גאולה וצדק, שגורם לו לשתף פעולה עם אבירה אנגלית חסרת חוש הומור בשם לות'ארה מלאנדרת', להב הנדודים, בת למשמר סאקסון ואבירת אנגליה כדי למצוא 4 כלי נשק קסומים ולטהר את שמו של פו ולהציל את העולם שנהרס לפני זמן רב.

## סיקור כללי של העונות

## פרסים ומועמדויות

## קישורים חיצוניים
* 

* 
## הערות שוליים

קטגוריה:סדרות טלוויזיה המבוססות על סרטים
קטגוריה:סדרות הנפשה ממוחשבת
קטגוריה:קונג פו פנדה
קטגוריה:נטפליקס: תוכניות וסדרות
קטגוריה:דרימוורקס הנפשה: סדרות
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2022
שלמה חליווה (ראש ישיבה)

הרב **שלמה חי דוד יצחק חליווה** (ה'תשי"ח, 15 באוקטובר 1959 – כ"ה בתשרי ה'תשפ"ד, 27 באוקטובר 2024) היה ראש ישיבת רבנו חיים ברלין.

## ביוגרפיה
הרב שלמה חליווה נולד למסעודה ולרב אברהם חליווה, שהיגר ממרוקו לארצות הברית ושימש רב בפלטבוש. גדל והתחנך בברוקלין והפך לאחד מתלמידיו של הרב אהרן משה שכטר, ראש ישיבת רבנו חיים ברלין וחבר מועצת גדולי התורה בארצות הברית, לימים נישא לבתו של הרב שכטר.

לאחר נישואיו לבתו של הרב שכטר, החל לכהן בישיבה כר"מ. באלול ה'תשפ"ג, לאחר פטירת חמיו, מונה לראש הישיבה. מינויו זה של רב ספרדי לראשות ישיבה ליטאית, נחשב לנדיר.

הרב חליווה המשיך את דרכו של חמיו בהנהגת הישיבה, בדגש על שילוב לימוד הלכה עם מחשבה. הוא נודע כאיש הגות והעמיק את תורת המחשבה שנלמדה בישיבה, שהושפעה רבות מתורתו של רבי יצחק הוטנר, מייסד הישיבה. הרב חליווה הרחיב את הלימוד בתורת הרמח"ל והרמ"ד וואלי.

עמד בקשר עם הרב יונתן דייוויד, אותו החשיב כרבו.

בחול המועד סוכות תשפ"ד, מסר את ה"מאמר" המסורתי בישיבה והשתתף בשמחת בית השואבה. בתקופה שלאחר מכאן מצבו הבריאותי הידרדר, ובערב הושענא רבה נפטר. הלווייתו התקיימה למחרת בישיבה, והוא נקבר בבית העלמין בניו יורק.

## חיים אישיים
נישא לבתו של הרב שכטר, לזוג נולדו מספר ילדים.

* בנו הבכור, הרב יוסף חליווה, ראש כולל בפלטבוש וחתן הרב חיים ישראל ויינפלד, מונה תחתיו לראשות הישיבה.
* חתנו הרב צבי פינק כיהן בשנים האחרונות לראש חבורה, ולאחר פטירת חמיו התמנה לראשות הישיבה יחד עם גיסו.

## קישורים חיצוניים
* שיעורים של הרב חליווה באתר YUTorah של ישיבת רבנו יצחק אלחנן 
* 

## הערות שוליים

קטגוריה:ראשי ישיבה אמריקאים
קטגוריה:אמריקאים שנולדו ב-1959
קטגוריה:אמריקאים שנפטרו ב-2024
כרם פרימו

**כרם פרימו** (נולדה ב-7 באפריל 2005) היא ג'ודוקא ישראלית המתחרה בקטגוריית המשקל עד 57 ק"ג, זוכת מדליית כסף באליפות העולם עד גיל 21 לשנת 2021 וזוכת מדליית זהב באליפות אירופה עד גיל 21 לשנת 2021.

## ביוגרפיה
פרימו נולדה במושב גן השומרון. אחותה הגדולה היא הג'ודוקא גפן פרימו. בגיל 8 החלה פרימו להתאמן בג'ודו, במקביל לאימוני התעמלות קרקע. בגיל 10 עברה משפחתה להתגורר במושב אודים והחלה להתאמן במועדון מיטב בנתניה. בגיל 12, החלה את לימודיה באקדמיה למצוינות במכון וינגייט.

בשנת 2021 זכתה פרימו במדליית כסף באליפות העולם עד גיל 21, שנערכה באיטליה. עוד בשנה זו זכתה במדליית זהב באליפות אירופה עד גיל 21, שנערכה בלוקסמבורג.

בשנת 2022 זכתה פרימו במדליית זהב בקטגוריית משקל של עד 63 ק"ג בפסטיבל האירופי שהתקיים בסלובקיה.

## קישורים חיצוניים

## הערות שוליים

קטגוריה:ג'ודוקא ישראליות
קטגוריה:גן השומרון: אישים
קטגוריה:אודים (מושב): אישים
קטגוריה:בוגרות בית החינוך המשותף חוף השרון
קטגוריה:בוגרי בית החינוך המשותף חוף השרון
קטגוריה:ישראליות שנולדו ב-2005
קטגוריה:ישראלים שנולדו ב-2005
אלן ולסקו

**אלן אגוסטין ולסקו** (בספרדית: **Alan Agustín Velasco**; נולד ב-27 ביולי 2002 בבואנוס איירס שבארגנטינה) הוא כדורגלן ארגנטינאי המשחק בעמדת קשר הכנף בוקה ג'וניורס.

## קריירת מועדונים
ולסקו גדל במחלקת הנוער של אינדפנדיינטה. בשנת 2019 החל לשחק בקבוצה הבוגרת של המועדון, ובסך הכל ערך 48 הופעות ליגה במסגרת ליגת העל הארגנטינאית במדי המועדון, בהן הבקיע ששה שערים.

ב-1 בפברואר 2022 חתם ולסקו על חוזה לארבע שנים בדאלאס מה-MLS. ב-13 במרץ ערך את הופעת הבכורה שלו במועדון, בניצחון 0–2 על נאשוויל במסגרת הליגה לעונת . הוא ערך 28 הופעות ליגה בעונה זו, בהן הבקיע שבעה שערים.

בינואר 2025 חזר לארגנטינה וחתם בבוקה ג'וניורס.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני אינדפנדיינטה
קטגוריה:כדורגלני דאלאס
קטגוריה:כדורגלני בוקה ג'וניורס
קטגוריה:ארגנטינאים שנולדו ב-2002
במטבח של עדן

**במטבח של עדן** היא תוכנית טלוויזיה ישראלית שעוסקת בבישול, המשודרת בערוץ הידברות (ערוץ 97) בהנחיית עדן הראל. התוכנית עלתה לראשונה לשידור באוגוסט 2022 עד לסיומה באוגוסט 2023.

בתוכנית עדן מארחת במטבח הביתי שלה חברות לבישול משותף של 3 מנות עבור ארוחות שבת וחג, לשיחות על החיים ועל פרשת השבוע.

את התוכנית הפיקו בת שבע שושן ודקל פלד, וביימו אוהד גל-עוז ומאיר לייבוביץ' בשיטת מערך מרובה מצלמות.

התוכנית משודרת בערוץ הידברות (yes, HOT, פרטנר tv, סלקום tv), ערוץ צופיה, אתר הידברות ובדף הפייסבוק וערוץ היוטיוב של הידברות.

## פרקים
**עונה 1 <small>([[2023]]-[[2022]])</small>**

## הערות שוליים

## קישורים חיצוניים
* 
* 

קטגוריה:תוכניות אירוח
קטגוריה:ערוץ הידברות: תוכניות וסדרות
קטגוריה:ערוץ הידברות
דומיניק פיץ

**דומיניק פיץ** (בגרמנית: **Dominik Fitz**; נולד ב-16 ביוני 1999) הוא כדורגלן אוסטרי המשחק בעמדת הקשר בקבוצת מינסוטה יונייטד.

## קריירה
פיץ החל את הקריירה שלו ב- SV Langenzersdorf. בשנת 2006 הגיע לנוער של אוסטריה וינה, שם שיחק מאוחר יותר גם באקדמיה.

במרץ 2018 שיחק לראשונה בקבוצה הבוגרת של המועדון, נגד וולפסברגר. הוא כבש את שערו הראשון בבונדסליגה האוסטרית בניצחון 0–4 על רד בול זלצבורג במחזור האחרון של עונת 2017/2018.

באוגוסט 2025 עזב את אוסטריה וינה לאחר 19 שנה וחתם במינסוטה יונייטד מה-MLS לארבע וחצי שנים.

פיץ שיחק בנבחרת הנוער האוסטרית לראשונה בפברואר 2015. במרץ 2016, הוא ערך את הופעת הבכורה שלו בנבחרת עד גיל 17 נגד איסלנד.

בספטמבר 2016, הוא ערך את הופעת הבכורה הראשונה שלו בנבחרת עד גיל 18 נגד בלגיה. באוגוסט 2017 הוא ערך את הופעתו הראשונה בנבחרת עד גיל 19 נגד נורווגיה. במרץ 2019 הוא ערך את הופעת הבכורה הראשונה שלו עד גיל 20 נגד נורווגיה.

הוא ערך את הופעת הבכורה שלו עבור הנבחרת הצעירה של אוסטריה באוקטובר 2019 נגד טורקיה.

## קישורים חיצוניים

קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני אוסטריה וינה
קטגוריה:כדורגלני מינסוטה יונייטד
קטגוריה:אוסטרים שנולדו ב-1999
טרפדת V27

**SMS V27** הייתה סירת טורפדו מסדרת V25 של הצי הקיסרי הגרמני ששירתה במהלך מלחמת העולם הראשונה. הספינה נבנתה על ידי AG Vulcan בשטטין בפרוסיה (כיום שצ'צ'ין בפולין), והושלמה בספטמבר 1914. הספינה הוטבעה בקרב יוטלנד ב-31 במאי 1916.

## בנייה ותכנון
בשנת 1913, הצי הקיסרי הגרמני הזמין 12 ספינות טורפדו לים סוער, כאשר שש הוזמנו מ-AG Vulcan (V25 – V30) ושש הוזמנו מ- Schichau-Werke (S31 - S36). בעוד שהתכנונים שנבנו על ידי כל מספנה היו דומים במידה רבה, הם נבדלו זה מזה בפירוט, והיו גדולים ובעלי יכולת משמעותית יותר מסירות הטורפדו הקטנות שנבנו עבור הצי הגרמני בשנתיים הקודמות.

V27 הושקה במספנת AG Vulcan בשטטין ב-26 במרץ 1914 והופעלה ב-2 בספטמבר 1914. ה-"V" ב-V27 מתייחס למספנה שבה היא נבנתה.

V27 הייתה באורך כולל של  ו- בקו המים, עם רוחב של  ושוקע של . הדחק האונייה היה  בתפוסה סטנדרטית ו- במעמס מלא. שלושה דוודי צינור מים המופעלים על ידי נפט הזינו קיטור ל-2 סטים של טורבינות קיטור AEG-Vulcan בדירוג של 23,500 כוחות סוס (17,300 קילוואט), והעניקו לה מהירות של 33.5 קשרים (62 קמ"ש).  של מזוט נישאו בספינה, מה שהעניק לה טווח של 1,080 מיילים ימיים (2,000 ק"מ) במהירות של 20 קשרים (37 קמ"ש).

החימוש הורכב משלושה תותחים ימיים 8.8 ס"מ SK L/45 בצריחים בודדים, יחד עם שישה צינורות טורפדו בקוטר 50 ס"מ (19.7 אינץ') כאשר שני צינורות בודדים קבועים מקדימה ו-2 צינורות תאומים מאחור. ניתן היה לשאת עליה עד 24 מוקשים. בספינה היו 83 קצינים ומלחים.

## היסטוריית שירות
V27 נפרסה בים הבלטי כחלק ממחצית השייטת ה-17 באוקטובר 1914, והשתתפה בקרב מפרץ ריגה באוגוסט 1915.

V27 השתתפה בקרב יוטלנד במסגרת מחצית השייטת ה-17 של השייטת ה-9, לתמיכה בסיירות המערכה הגרמניות. השייטת ה-9, כולל V27, השתתפה בהתקפת טורפדו על סיירות מערכה בריטית בערך מהשעה 17:26 CET (16:26 GMT). המתקפה הופרעה על ידי משחתות בריטיות, ו-V27 שותקה על ידי שתי פגיעות פגזים , שאחת מהן ניתקה את צינור הקיטור הראשי שלה. הצוות שלה הורד על ידי V26 אשר הטביעה את V27 עם ירי. שלושה מאנשי הצוות של V27 נפצעו.

קטגוריה:אוניות מלחמה גרמניות במלחמת העולם הראשונה
קטגוריה:אוניות מלחמה גרמניות שטובעו בקרב יוטלנד
לוקאס אסקיבל

**לוקאס אנחל אסקיבל** (בספרדית: **Lucas Ángel Esquivel**; נולד ב-14 באוקטובר 2001 בסנטה פה שבארגנטינה) הוא כדורגלן ארגנטינאי המשחק בעמדת המגן השמאלי בקבוצת ריבר פלייט מליגת העל הארגנטינאית.

## קריירת מועדונים
אסקיבל גדל במחלקות הנוער של פוקארה ואוניון סנטה פה. בשנת 2020 החל לשחק בקבוצה הבוגרת של המועדון, ובסך הכל ערך 49 הופעות ליגה במסגרת ליגת העל הארגנטינאית במדי המועדון, בהן הבקיע שער אחד.

ב-31 במאי 2023 חתם אסקיבל על חוזה לחמש שנים באתלטיקו פרנאאנסה מליגת העל הברזילאית.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני ריבר פלייט
קטגוריה:כדורגלני אוניון (סנטה פה)
קטגוריה:כדורגלני אתלטיקו פרנאאנסה
קטגוריה:ארגנטינאים שנולדו ב-2001
Home (שיר של BTS)

"**Home**" (מעוצב: "**HOME**"; ובעברית: "**בית**") הוא שיר של להקת הבנים הדרום קוריאנית BTS. הוא שוחרר דיגיטלית ב-12 באפריל 2019, כחלק מהמיני-אלבום *[[Map of the Soul: Persona]]*.

## לחן ומילים
"Home" הוא שיר מסוגת פופ ו-R&B עם מילים המדברות על כך שלמרות ההצלחה והיכולת להגשים את חלומותיהם מהעבר, הם מוצאים את עצמם לא מרוצים מהמותרות. לפני הפזמון ג'ימין שר,  בקטע הראפ שלו שר שוגה  בסוף השיר, הם מגיעים אל הבית ומוצאים סוף סוף אושר. השיר מתקשר לשיר הקודם שלהם "Magic Shop" מתוך *[[Love Yourself: Tear]]*, המשקף שורות כמו  ו.

במהלך מסיבת עיתונאים, ג'יי-הופ הרחיב על משמעות השיר ואמר, .

## ביקורת
ג'ושוע מינסו קים מפיצ'פורק כינה את השיר "שיר בולט המשדר תחושה של יוקרה חסרת דאגות", ונועה יו מאותו אתר כינה את השיר גולת הכותרת של האלבום, עם יחסי גומלין זורמים, דינאמיים וחסרי מאמץ בין החברים. ניל ז. יונג מ-AllMusic תיאר את השיר כ"חלק ומאורר", וקלי ווין מניוזוויק כתבה שהוא "שילוב מעניין בין ראפ לפופ איטי."

## קרדיטים
הקרדיטים לפי הערות האלבום *[[Map of the Soul: Persona]]*.

## מיקומי שיא

## קישורים חיצוניים

* 
* 

קטגוריה:שירי BTS
קטגוריה:שירים בקוריאנית
קטגוריה:שירים שנכתבו על ידי ג'יי-הופ
קטגוריה:שירים שנכתבו על ידי פידוג
קטגוריה:שירים שנכתבו על ידי שוגה
קטגוריה:שירים שנכתבו על ידי RM
נשיא גבון

**נשיא גבון** (בצרפתית: **Président du Gabon**) הוא ראש המדינה של גבון. מאז כינון המשרה בצורה רשמית ב-1960, כיהנו בגבון שלושה נשיאים (לא כולל 3 שכיהנו כנשיאים בפועל).

הנשיא הזמני הנוכחי, בריס קלוטר אוליגי נגמה, תפש את השלטון בהפיכה צבאית ב-30 באוגוסט 2023 והדיח את עלי בונגו.

## תיאור המשרה
### בחירה
הנשיא נבחר לכהונה בת 7 שנים, באמצעות בחירה ישירה. הנשיא יכול להיבחר יותר מפעם אחת. בעבר חוקת גבון הגבילה את מספר כהונות הנשיא לשתיים, אך מגבלה זו הוסרה עבור עומר בונגו בשנת 2003.

בבחירות מנצח המועמד שמקבל את מספר הקולות הגדול ביותר.

על תפקיד הנשיא יכולים להתמודד כל אזרחי גבון, זכר ונקבה, בני ארבעים לפחות, אשר התגוררו בגבון במשך שנים עשר חודשים לפחות.

בחירת הנשיא מתקיימת לפחות חודש ולכל היותר חודשיים לפני תום כהונתו של הנשיא המכהן.

הנשיא המכהן אינו רשאי לקצר את כהונתו על מנת להתמודד לכהונה נוספת.

### שבועת הכהונה
השבועה הנשיאותית מסמנת את תחילת כהונת הנשיא.

השבועה נערכת בפני הפרלמנט ובית המשפט לחוקה תוך הנחת יד שמאל על החוקה, והנפת יד ימין לפני הדגל הלאומי.
נוסח השבועה:

## נשיאי גבון

*
גבון
קטגוריה:גבון: פוליטיקה
יאניק פנדור

**יאניק פנדור** (בצרפתית: **Yannick Pandor**; נולד ב-1 במאי 2001 במרסיי שבצרפת) הוא כדורגלן קומורי-צרפתי המשחק בעמדת השוער בקבוצת לאנס מליגת העל הצרפתית ובנבחרת קומורו.

## קריירת מועדונים
פנדור גדל במחלקות הנוער של US מישליס, אולימפיק מרסיי, SC בל אייר ולאנס. בשנת 2019 החל לשחק בקבוצת המילואים של לאנס.

## קריירה בינלאומית
ב-25 במרץ 2022 ערך פנדור את הופעת הבכורה שלו בנבחרת קומורו, בניצחון 1–2 על נבחרת אתיופיה במשחק ידידות.

## קישורים חיצוניים

קטגוריה:כדורגלנים קומורים
קטגוריה:כדורגלנים צרפתים
קטגוריה:שוערי כדורגל קומורים
קטגוריה:שוערי כדורגל צרפתים
קטגוריה:מרסיי: כדורגלנים
קטגוריה:כדורגלני לאנס
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2025
קטגוריה:קומורים שנולדו ב-2001
קטגוריה:צרפתים שנולדו ב-2001
יחסי בוליביה–פרגוואי

ממוזער|שמאל|שגרירות פרגוואי בבוליביה

**יחסי בוליביה–פרגוואי** הם היחסים הבילטרליים שבין שתי המדינות השכנות באמריקה הדרומית, בוליביה ופרגוואי. שתי המדינות חברות בקהילה של אמריקה הלטינית והמדינות הקריביות, בארגון המדינות האיברו-אמריקניות, בארגון מדינות אמריקה ובאומות המאוחדות.

## היסטוריה

בתחילה שתי המדינות המודרניות של בוליביה ופרגוואי היו חלק ממלכות המשנה של ריו דה לה פלטה, מלכות משנה באימפריה הספרדית.

ב־1932 פרצה מלחמת הצ'אקו שבה נלחמו המדינות משך 3 שנים, שפגעה בהן כלכלית, חברתית ופוליטית, תוך שעיכבה את התפתחותן. ב־1938 נחתם סופית הסכם השלום ולאחריו תוחמו גבולותיהן הבין־לאומיים.

## שגרירויות
* לבוליביה יש שגרירות באסונסיון, בירת אורוגוואי.
* לפרגוואי יש שגרירות בלה פאס, קונסוליה כללית בסנטה קרוס דה לה סיירה וקונסוליה ב.

## ראו גם
* מלכות המשנה של ריו דה לה פלטה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רובן ואן בומל

**רובן ואן בומל** (בהולנדית: **Ruben van Bommel**; נולד ב-3 באוגוסט 2004) הוא כדורגלן הולנדי המשחק בעמדת הקיצוני בקבוצת פ.ס.וו. איינדהובן.

## קריירה
ואן בומל גדל באקדמיה של פ.ס.וו. איינדהובן, בטרם עבר למאסטריכט בשנת 2020.

הוא ערך את הופעת הבכורה שלו בליגת המשנה ההולנדית ב-8 באוגוסט 2022 במשחק חוץ מול יונג אלקמאר. אחיו, תומאס ואן בומל, שיחק לצידו באותו המשחק. שבוע לאחר מכן כבש את שערו הראשון בניצחון 1–3 על נאק ברדה.

ב-1 ביולי 2023, חתם ואן בומל על חוזה לארבע שנים בא.ז. אלקמאר מליגת העל ההולנדית בחוזה ל-4 שנים.

הוא כבש את שערו הראשון בליגת העל ההולנדית ב-13 באוגוסט בניצחון 1–5 על גו אהד איגלס. ב-18 באוגוסט, הוא כבש את שערו הראשון במסגרת אירופית, בניצחון 0–2 בקונפרס ליג על סנטה קולומה.

ב-11 ביולי 2025 חתם בקבוצה בה גדל, פ.ס.וו. איינדהובן, בחוזה ל-5 שנים. במשחקו הראשון בקבוצה ב-9 באוגוסט כבש גם שער בכורה, בניצחון 1–6 על ספרטה רוטרדם.

ואן בומל משחק בנבחרת הולנד עד גיל 21.

## חיים אישיים
אביו של ואן בומל הוא מארק ואן בומל, כדורגלן עבר הולנדי. אחיו הוא תומאס ואן בומל, כדורגלן גם כן, משחק בקבוצת בוכום. סבו מצד אמו הוא ברט ואן מרוויק, הוא כדורגלן עבר ומאמן כדורגל הולנדי. אביו שיחק עבור נבחרת הולנד בגמר מונדיאל 2010, בו היה ואן מרויק המאמן.

## תארים
**פ.ס.וו. איינדהובן**
* מגן יוהאן קרויף: 2025

## קישורים חיצוניים

## הערות שוליים

קטגוריה:קשרי כדורגל הולנדים
קטגוריה:כדורגלני מאסטריכט
קטגוריה:כדורגלני א.ז. אלקמאר
קטגוריה:כדורגלני פ.ס.וו. איינדהובן
קטגוריה:הולנדים שנולדו ב-2004